LidanRubinov/Halacha-QA huggingface dataset:
שאלה: לפעמים חלומות מתגשמים: לאחר עיון באתרכם נוכחתי לדעת כי נהוג לומר כי חלומות מדברים לשווא, אך לאחרונה החלו חלומות שחלמתי להתגשם, למרבה הצער רובם היו נבואות רעות על אף שהשתדלתי לתת להם פרוש חיובי - למשל, ראיתי את מותו הקרב של חמי כחודש לפני, והוא אף מופיע בחלומי מדי פעם ומזהיר אותי מפני משהו רע שאכן מתממש. לפני מספר שנים אף חלמתי מראש על פיגוע שאכן התרחש במקום בו ראיתי בחלומי, בשכונת מגורי, ובכך ניצלו חיי. ברצוני לשאול האם אכן יש משמעות לחלומות שכאלו? כיצד להתנהג לאחריהם? האם יש לשמור בסוד דבר קיומם?
תשובה: בדרך כלל אין לשים לב לחלומות ובעיקר לא לחלומות שאינם טובים. אך לחוש ולהזהר מספק רחוק יש מקום. אך לשמור זאת בלב ולא לספר על כך לאחרים אלא אם יש להזהירם אך זאת לעשות ברמז ולא לומר על החלום דבר. ושוב חלומות שוא ידברו בדרך כלל. ואין צריך לדאוג אלא תמיד להשתפר ולהתקדם בין כך.
שאלה: התכתבות עם בחורה בנושאי יהדות: האם יש בעייה שבחור דתי ידבר עם נערה חילונייה על יהדות דרך התכתבות באינטרנט במעיין צ ט, כאשר הם הכירו דרך האינטרנט, אם יש בעיה מהי?
תשובה: לא הייתי ממליץ על קשר כזה לבחור צעיר אפילו אם כוונתו לשם שמים, ואם הבחורה מבקשת להכיר את היהדות נכון להפנות אותה לראש יהודי וכדומה.
שאלה: תפילין של ימני לאיטר: כיצד ינהג אדם שהוא שמאלי (ומניח תפילין ביד ימין) ששכח את התפילין שלו (גם של יד וגם של ראש) ויש ברשותו רק תפילין (של יד וראש) של אדם ימני (שמניח ביד שמאל)?
תשובה: יניח אותם על יד ימין כשהמעברתא למטה. הקשר חייב להיות סמוך ללב.
שאלה: השארת פלאפון דולק בשבת: האם השארת פלאפון דולק בשבת ללא צורך היא איסור?
תשובה: אין בעיה בהשארת פלאפון דולק בשבת רק אסור להזיזו או להשתמש בו בשבת. הרב יאיר פרייליך.
שאלה: מס על עבודה לא מסודרת: האם יש לשלם מיסים למדינה מכסף שמקבלים לא מעבודה מסודרת, כמו שיעורים פרטיים וכיוצא בזה?
תשובה: אם החוק מחייב זאת (עד כמה שידוע לי אכן זהו החוק) יש לשלם.
שאלה: כביסה במקום בדיקת חמץ : האם אפשרי לכתחילה לסמוך על הכנסת בגדים למכונת כביסה במקום לבדוק את כל הכיסים (ספרדים). (שמעתי ברדיו מסוים שעשו ניסוי והכניסו בגד עם ביסלי ועדיין נשאר משהו מטעמו אחרי השימוש)?
תשובה: הכביסה בהרתחה ובחומרים חריפים מבטלת את החמץ, ואם מקפידים להימנע משימוש בבגדים עד פסח אין צורך לבודקם.
שאלה: קול באשה בשירים ישנים: האם מותר לשמוע שירים ישנים שבהם יש קולות גברים ונשים שרים יחד, לדוגמה: שירי מחתרות, שבהם אני לא רואה ולא מכיר את המבצעים ויכול להיות שחלקם גם נפטרו במהלך השנים?
תשובה: יש המקילים בזה, אך לכתחילה ראוי שלא.
שאלה: מנהג שרויה: ידוע לי שסבא רבה שלי זצ"ל הי"ד הקפיד מאוד בעניין שרויה בפסח. סבא שלי הי"ו כשעלה לארץ ביטל לעצמו מנהגים מסוימים, ביניהם מנהג שרויה (לא ידוע לי עם או בלי התרת נדרים). אני כבר דור שלישי שאינו מקפיד על עניין זה, האם עלי לחזור למנהג אבותי (בענין זה ובכל העינינים האחרים כגון "גרטל") או שעלי לעשות התרת נדרים במידה וסבי לא עשה זאת?
תשובה: מנהג שרויה הוא מנהג משפחתי ורק מי שהחל לנהוג בו בהכנסו למצוות חייב בו. מכיון שלא נהגת בו עד עתה אינך חייב בו.
שאלה: קשר עם חייל שהיה במעגל חמישי: אחותי בקשר עם חייל שהיה במעגל חמישי בגירוש. דיברתי איתה על זה והסברתי לה שזה לא ממש משנה באיזה מעגל הוא היה, הוא היה! והיא טוענת ש הוא לא עשה כלום הוא רק שמר האם זה נקרא שהוא סייע לגרש? הייתי רוצה לשמוע את דעת הרב בנושא.
תשובה: אני מניח שהחייל מצטער על ההשתתפות שלו בעקיפין בעקירה. וגדולים בעלי תשובה. ובעיקר אם יקבל על עצמו שלא לשוב על חטא זה.
שאלה: תוסף חלבון מי גבינה: אני צריך לקחת תוסף חלבון שעשוי ממי גבינה. החלבון ללא הכשר אך יש כאלה המיוצרים בארה"ב. החלבון מגיע באבקה, נמהל במים ונצרך בשתיה. האם יש צורך במקרה כזה בהשגחת כשרות, האם ניתן לסמוך על ההיתר בנושא חלב עכו"ם בעניין זה או שמא יש כאן איסורים נוספים?
תשובה: צריך לברר ממה עשוי החלבון, האם רק מחלב או גם מחומרים אחרים מן החי?.
שאלה: תספורת וגילוח בערב ל"ג בעומר: אנו עומדים להינשא אי"ה בליל ל"ג בעומר, כמנהג האשכנזים. האם ניתן להסתפר ולהתגלח בערב ל"ג בעומר לפני השקיעה, לקראת החתונה?
תשובה: עדיף להתגלח אחרי השקיעה. אם אין אפשרות מותר לחתן להתגלח לפני כן.
שאלה: לקרוא לאחרים ללמוד - ביטול תורה?: ישנו שיעור שבועי במושב בו השמש כל פעם בתחילת השיעור ובמהלכו מתקשר לאנשים ומשכנעם שיבואו לשיעור, וכך יוצא שהוא מבטל את הלימוד שלו כדי לזכות אחרים שיבואו לשיעור וילמדו. בנוסף הוא גם מחלק אוכל ושתיה במהלך השיעור מה שגורם לביטול התורה שלו. האם מעשי השמש נכונים, או שלימודו יותר חשוב ואסור לו להתעסק בדברים אחרים אלא רק לשמוע את השיעור?
תשובה: אם פעולת השמש גורמת שירבו הלומדים בשיעור, הרי הוא עושה נכון. אף שהוא במידה מסוימת ממעט בלימוד של עצמו. כיון שזה לימוד של רבים.
שאלה: התחזקות בחו"ל: אני כרגע נמצא בארה"ב והתחברתי כאן לקהילה דתית ורב מצוין, אני בא מבית כיפה סרוגה אך לא ממש חזק. האם מותר לי להשאר כאן אם אני מרגיש שכאן אני מתחזק או כאן אני יכול לבנות את הבית היהודי על דרך התורה. ונקודה נוספת היא שהוריי אינם מסכימים ורוצים אותי קרוב לידם בארץ ישראל?
תשובה: אם אכן אתה מתחזק בתורה דוקא בקהילה הזו והרב הזה תשאר במקומך ותתחזק, אך בהחלטה לעלות לארץ ישראל כאשר יתאפשר הדבר ותוכל לחיות בארץ ישראל חיי תורה.
שאלה: "יזכור" ו"קל מלא רחמים": במועדים בהם מזכירים נשמות ישנן בתפילה שתי תפילות "יזכור" ו"קל מלא רחמים". מה ההבדל בין התפילות מבחינת תוכנן? (לכאורה חזרה במילים שונות)
תשובה: יזכור אומר כל אחד לעצמו. א-ל מלא רחמים אומר הש"ץ בציבור. אך מכיון שאין אפשרות לערוך אזכרה לכל הנפטרים ע"י הש"ץ, הש"ץ מסתפק באזכרות כלליות בלבד כגון לחללי השואה וחללי צה"ל.
שאלה: ברכת החמה: ראיתי שהרב אומר לברך ברכת החמה ביום רבעי בחודש ניסן. א) איזה ברכה מברכים? ב) איזה יום רביעי מדובר? (הראשון של חודש ניסן, כל ימי רביע בחודש ניסן.) ג) איפה אפשר למצוא את סדר המזמורים שאומרים החמה?
תשובה: ברכת החמה בפעם הבאה תהיה בבוקר יום רביעי י"ד ניסן תשס"ט. ולאחר מכן בבוקר יום רביעי כ"ג ניסן תשצ"ז, כמבואר בפניני הלכה ליקוטים ח"ג, ג, כה.
שאלה: קריאה בשם לפני ברית מילה : ילד הנולד פג ומצוות ברית המילה תעשה בעוד כ-חודשיים, האם ניתן לקרוא לילד בשם שמתכננים לקרוא לו, או לחכות להכרזת שמו בבית הכנסת?
תשובה: מותר לקרוא לו שם כבר עתה. ויש אומרים שאף ראוי לעשות זאת כדי שאפשר יהיה להתפלל עליו.
שאלה: אשכנזיה נשואה לספרדי: יש פוסקים הכותבים שאישה ספרדיה הנשואה לאשכנזי יכולה להמשיך ולאכול בבית הוריה קטניות למרות שבבית בעלה לא תנהג כן. כיצד ניתן לתת לאישה מעמד כפול מצד אחד היא נוהגת מנהגי האשכנזים בגלל בעלה, ומצד שני אומרים לה שהיא יכולה לאכול קטניות כספרדיה. האם ניתן להגדיר אדם לחצאין?
תשובה: לא ידוע לי מי סובר כך. ציין את המקור עליו אתה מסתמך.
שאלה: מקורות וטעמי איסור אישות לפני נישואין: אבקש לפרט את מקורותיו של האיסור לשכב עם פנויה לפני הנישואין, ובמידת האפשר את טעמי הדבר?
תשובה: לדעת הרמב"ם פ"א מהלכות אישות אישה ללא נישואין היא "קדשה" (ההפך מקדושה) כי רק כאשר יש קשר משפטי מחייב וקבוע בין איש לאישה הם חיים בקדושה. ללא קשר כזה הם חיים בטומאה ובזנות. גם לדעת הראב"ד שם ללא קידושין חסרה הקדושה. ההלכה נפסקה כדעת הרמב"ם באה"ע סי' כו.
שאלה: מדוע החומרה הגדולה בחמץ: מי שחייב לצום ביוה"כ ואוכל, עונשו כרת. וגם מי שאוכל חמץ בפסח חמץ עונשו כרת. למה ביוה"כ למרות שיש איסור אכילה ושתייה, מותר שיעמוד לידי אוכל. אז למה דווקא התורה מחמירה עם פסח שגם בו מי שאכל חמץ חייב בכרת, ואסור גם שימצא חמץ, מדוע ההחמרה הזאת?
תשובה: שאלת שאלה יפה, ואני מבין שהיא מבוססת על הנחת יסוד, שאיסור בל ימצא בפסח נובע מחשש שהאדם יאכל את החמץ. אולם באופן פשוט זהו איסור עצמאי, שמלמד שיש בעיה מהותית בעצם הימצאות החמץ ברשותינו, כלומר הענין הרוחני שמסמל החמץ נוגד את הענין הרוחני של חג הפסח. כאן כבר אנו נכנסים לטעמי מצוות, ויתכנו הסברים רבים מהו אותו ענין רוחני שבחמץ שנוגד את ענינו של חג הפסח. כך לדוגמא אומר המהר"ל שהמצה מסמלת את החרות, שהרי היא עשויה רק מקמח ומים ללא תוספות חיצוניות, בעוד שהחמץ תופח על ידי שמרים, שהם דבר חיצוני, ואי אפשר להיות בן חורין אמיתי כשמושפעים מגורמים זרים (כמובן שהסבר זה הוא בבחינת 'טעמי מצוות', והמצוה עצמה היא רחבה ועמוקה הרבה יותר). לעומת זאת בפסח המצוה היא לענות את נפשותינו, ולכן האיסור הוא רק באכילה. יש להוסיף שהאור שמח מפרש את הפסוק "שבעת ימים שאור לא ימצא בבתיכם כי כל אוכל חמץ ונכרתה הנפש ההיא מישראל" כפי שכתבת בשאלה, שטעם איסור בל ימצא הוא שלא נבוא לאכול את החמץ, אולם גם לדבריו ניתן לומר שאין זה הענין היחיד שבאיסור. ועוד ניתן לומר, שדוקא בפסח שבו אנו אוכלים מצה עלולים לטעות ולאכול גם חמץ, אך בפסח נמנעים לגמרי מאכילה ולכן חשש זה אינו קיים כל כך. הרב יעקב כהן
שאלה: יש הבדל בין ברכת שוקולד לבן לחום?: מה מברכים על שוקולד לבן וחום, ולמה, הרי שינה צורתו?
תשובה: על שוקולד חום מברך "בורא פרי העץ", מפני שדרך פולי הקקאו להאכל כך. וכמו שעל פירה מברכים "בורא פרי האדמה" למרות שצורתו לא מוכיחה עליו, כך גם בשוקולד חום. אבל על שוקולד לבן מברכים "שהכל", מפני שהוא עבר עיבוד שנתן לו את הצבע הזה.
שאלה: איך מוכיחים שיש אלוקים: איך מוכיחים שיש אלוקים לאדם שלא מאמין ואומר שאם יש אלוקים תראה לי, איך מראים לו, הוא גם אומר שהיה מפץ גדול ונוצרו קופים ואנחנו צאצאיהם. איך מוכיחים ההיפך?
תשובה: מי שמסתכל בבריאה רואה מיד שיש בורא. כמו שלא יתכן ששעון, על כל מנגנוניו, נברא מעצמו, כך לא יתכן שהעולם נברא מעצמו. והעולם הוא מורכב מאוד, עם מערכות מדויקות של חיים, ואוסף של גוונים ומינים. ברור שיש לו בורא שכיוון את הקיץ והחורף, היום והלילה. מי שרוצה יכול להכיר בה', אבל הרבה לא רוצים להכיר בזה.
שאלה: קניית בוטנים לפני פסח: קניתי בוטנים מקולפים ממשקל לפני כחודש, האם מותר לי לברור אותם ולמיין אותם ולהשתמש בהם בפסח?
תשובה: אם השק בו היו והמשקל והכף לא היו נקייים לחלוטין אין להשתמש בהם בפסח.
שאלה: מכנסים בשיעור התעמלות: בשיעור התעמלות אנו מתעמלות עם מכנסים. ולפעמים אנו מתעמלות באצטדיון, (שלא שייך לבית הספר) ויש שם לפעמים קבוצות של נערים. האם מותר לנו באותו זמן להתעמל עם מכנסים, או שאנו חייבות להשאר עם החצאית?
תשובה: במקום ציבורי תלבשנה חצאית.
שאלה: תרומת גויים לספר תורה: הנני רב בקהילה בגרמניה, האם ניתן לקבל תרומות מגויים על מנת לכתוב ספר תורה חדש לקהילה? האם ניתן להשתמש במעש"כ לקניית ס"ת? האם חובה לקבור את ספרי התורה הפסולים (אי אפשר לתקנם) או שניתן למוכרם למוזיאון,לאנשים פרטיים-יהודים גויים, או להעמידם לתצוגה בויטרינה בקהילה ובגן הילדים?
תשובה: תרומות מגויים בודדים מותרות. ספר תורה שבלה צריך גניזה. אם יש מטרה חינוכית חשובה מאוד בהצגת הספר בויטרינה מותר.
שאלה: איסור לקנות מוצרים מזויפים?: רציתי לשאול האם חל איסור לקנות דברים מזוייפים. לדוגמא נעליים מזויפות של חברה מוכרת, או חולצה מזוייפת של חברה מוכרת?
תשובה: אני מבין מהשאלה שהכוונה למוצר שנכתב עליו שהיצרן הוא חברה מוכרת ובפועל ייצרה אותו חברה אחרת שאינה מוכרת והשתמשה בשם של החברה המוכרת. ובמקרה זה, הרי כשם שאסור לחברה להשתמש ולהינות מהשם של חברה מוכרת, כך אסור לסייע בידם ולקנות מהם ובכך לעודד את העבירה. אם החברה היא מחו"ל ואין להם סניפים בארץ, אפשר שאין בזה שום בעיה. בכבוד רב, הרב יוסף ללום.
שאלה: קניית עץ מגוי לעניין ערלה: חבר שלי קנה עץ זית בן 30 בערך ושתלו בגינתו. העץ גודל בארץ ע"י גוי בשדה של גוי, העץ נקנה במשתלה כשהוא מכוסח לגמרי כשנקנה אבל סביר להניח שגידל פרות בעבר. במשתלה שורשי העץ היו עטופים בבד יוטה (מחורר) והוא עמד ע"ג הקרקע. אחרי השתילה האם העץ חייב בערלה? באופן כללי ופרטי פה האם יש חיוב על השנה הרביעית בגלל נטע רבעי? באופן כללי ופרטי פה מה המשמעות של גידול העץ ע"י גוי בשדה של גוי?
תשובה: וברכת ד' עץ זית שהיה לו גוש גדול במיוחד, שיכול להחזיק את העץ לפחות שבועיים, ועומד על הקרקע, ואין נתק בינו לבין הקרקע, וכפי שאתה כותב (צריך שוב לבדוק את הפרטים) אין למנות שנות ערלה חדשות. אולם מכיוון שאינני יודע כיצד ואיך הגיע העץ למשתלה (דבר שאפשר לברר) הרי כל זמן שהדברים לא ברורים יש להתיחס לעץ כספק ערלה שהוא איסור תורה ולכן יש להחמיר בו מספק ולמנות שנות ערלה חדשות. אם יהיו יותר פרטים בעניין אפשר להגיע למסקנות אחרות. אין משמעות לכך שהעץ היה עץ גוי לעניין ערלה. בברכת התורה והארץ הרב יהודה הלוי עמיחי
שאלה: שכחתי "על הגפן" אחרונה?: אם אכלתי בסעודה זיתים, קרקרים ושתיתי יין ו אחרונה ציינתי רק: העץ ופרי העץ ועל המחיה ושכחתי לציין את הגפן, ונזכרתי לאחר שסיימתי לברך. האם יש לברך שוב רק על היין?
תשובה: יש לברך על היין שנית.
שאלה: שקר לאיש ביטחון: אני איש ביטחון ובמסגרת תפקידי, כאיש מודיעין, אני נאלץ פעמים רבות לשקר, על מנת לא לחשוף את הפעילות שלי. יצויין, כי הדבר נעשה אך ורק על מנת שלא לחשוף פעילות אשר כל מטרתה שמירה על עם ישראל ואשר אין כל אפשרות לחשוף את הפעילות שאם כן יגרם נזק רב לבטחון המדינה. ורציתי לשאול האם שקרים אלו מותרים במקרה זה, כמו כן, גם בתרגילים אני נאלץ לשקר כדי לא להחשף. האם ההלכה שונה בין תרגיל לאמת?
תשובה: מותר לשקר במקרה שלך. אך ראוי לברור את המילים שתשתמש בהם שישתמעו לשני פנים.
שאלה: דמי שכלול בגן: בגן הילדים ביישוב החליטו שיש לשלם כל השנה דמי שכלול על סך 500 ש"ח. ההחלטה התקבלה על ידי הצבעה בין כלל ההורים לילדי הגן. האם להחלטה מעמד הלכתי משפטי המחייב אותי? יש הורים שאמרו מההתחלה שהם לא ישלמו. האם זה משנה?
תשובה: החלטה זו מחייבת את כל ההורים, ולא יתכן שהגן יתפקד כאשר חלק מההורים משלמים וחלק לא. וגם אם היו כאלה שהכריזו שלא יקבלו את ההחלטה, אין בהכרזתם כלום, מפני שבמצב כזה הולכים אחרי הרוב.
שאלה: להשתתף בחתונה של אמא גרושה?: האם מותר לילדה שהוריה גרושים להיות בחתונה של אמא שלה ההורים לא חוזרים האמא מתחתנת עם מישהוא אחר, גם אמי וגם אני רוצות מאוד שאני אהיה בחתונה, ואני כבר הבנתי שאין שום סיכוי שהורי יחזרו וקיבלתי את זה באהבה.
תשובה: את יכולה להיות בחתונת אמך. ואולם אם אביך מתנגד לכך עליך להמנע מללכת לחתונה. ואם אין לך קשר עם אביך את יכולה ללכת לחתונה.
שאלה: שריון צב לקישוט: ברשותי שריון צב יבש גדול לחלוטין מזה 15 ש האם יש בעיה להכניסו לבית ולתלותו כאהיל?
תשובה: לא. מותר להשתמש בצב כקישוט.
שאלה: אבל על אחות בזמן פגישות: שבועיים אחרי שסיימנו את שנת האבלות על מות אימי, נפטרה אחותי הגדולה."האם אלה אותם מנהגי אבלות רק לחודש? אני בחורה רווקה שהכרתי מישהו לפני חודש וקצת לא נעים לי כל ההזנחה (בלי מריטת שערות, ציפורניים וכו ). מה מותר לי לעשות ועדיין לשמור על כבודה של אחותי הגדולה ולכבד את ימי האבל?
תשובה: לצורך מצוה מותר לך למנוע הזנחה.
שאלה: סיום הלכות בית הבחירה לרמב"ם: סיימתי הלכות בית הבחירה של הרמב"ם יש נוסח מסוים או משהו שאני צריכה לעשות בסיום ההלכות?
תשובה: אפשר להשתמש בנוסח של סיום מסכת המודפס בסוף כל מסכת בש"ס ולהתאים את המילים לנושא הלימוד שלמדת.
שאלה: סדר פסח בבית אבות: בערב החג אני אמור לנהל את סדר הפסח בבית אבות בעירי. בסיום הסדר אני חוזר לחיק משפחתי לעבור את הסדר ששם שמנהל אבי. רציתי לברר מהם ההלכות והדגשים שעלי לשים לב בבית האבות ובחזרתי הביתה?
תשובה: ר אותו אתה עורך תברך את כל הברכות, ותכוון להוציא את כל השומעים יד-חובה, אבל אל תאכל ואל תשתה שם שום דבר. ואף-על-פי שבדרך כלל אדם לא יכול להוציא את חברו ידי-חובה בברכות הנהנין, בליל הסדר זה אפשרי, מפני שברכות הנהנין בליה זה הן בעצם בגדר "ברכת המצוות". ולאחר מכן תחזור לביתך ותתחיל שוב את הסדר כדת וכדין, כולל שתיה ואכילה במקומות הנצרכים, ותדביק בשקט את הפער שבינך לבין בני הבית.
שאלה: טיסה לחלל: האם לפי ההלכה מותר לטוס לחלל? שמעתי מאדם אחד שעל פי הפסוק: "השמים שמים לה, והארץ נתן לבני אדם" ישנו איסור לטיסה בחלל. האם זה נכון?
תשובה: לדברי אותו אדם אסור גם לטוס במטוס. השמים האמורים בפסוק הם מעבר ליקום כולו.
שאלה: מכריחים דתיים לעבוד בשבת: מנהל איזור מסוים בחברת החשמל רוצה להכריח עובדים דתיים שומרי תורה ומצוות לעבוד בשבת בתיקון תקלות מכל סוג שהוא. עד עתה העובדים הדתיים לא נדרשו לעבודה בשבת ועתה עקב מחסור בכח אדם ועומס רב על העובדים הלא דתיים בשבתות כדבריו, על העובדים הדתיים "להטות שכם ולעזור במאמץ". מה הרב ממליץ לעשות במצב מורכב זה?
תשובה: אין שום התר לחלל שבת אלא א"כ יש בדבר פיקוח נפש ברור!. רק פוסק בר סמכא יכול לבדוק את החיוניות שבדבר יש להתנגד לכפיה הזאת ולהסתייע בסיוע משפטי ע"מ למונעו.
שאלה: עלונים בבית הכנסת: בבית הכנסת שלנו הוכנסו בשנים האחרונות עלוני פרשת השבוע לרוב. דבר שמפריע מאוד למהלך התפילה. רובו של הציבור מעוניין בהמשך החלוקה למרות ההפרעה לתפילה וחוסר הסדר בבית הכנסת. הגבאים החליטו להוציא את הדפים אל מחוץ לבית הכנסת ולהעמידם ליד תיבות הדואר. האם נכון נהגו או שיש כאן שינוי מנהג הדורש הסכמת רוב המתפללים, האם חשש ממחלוקת שתתעורר הוא מרכיב משמעותי בהחלטה?
תשובה: הגבאים צודקים. בעניין זה הרוב לא מכריע לא תלך אחרי רבים לרעות.
שאלה: למה ברית מילה ביום השמיני?: מדוע את הברית מילה עורכים אחרי 8 ימים ולא ביום שבו נולד הילד או יום אחר. מדוע דוקא ביום השמיני?
תשובה: התורה אמרה "וביום השמיני ימול בשר ערלתו" (ויקרא יב ג) ומכאן נלמד שמצוות ברית המילה היא ביום השמיני דווקא. המהר"ל מפראג (תפארת ישראל פרק ב) מסביר את הקשר שבין ברית המילה ליום השמיני. כל הדברים הקשורים בטבע הם קשורים למספר שבע כי העולם נברא בשבעה ימים (ששה ימי בריאה ויום השבת שהוא יום המנוחה). המספר שמונה מסמל את הדברים שמעל הטבע. האדם נברא עם ערלה והקב"ה ציווה אותנו לחתום בגופנו אות ברית קודש כדי לחבר אותנו איתו יתברך. חיבור זה הוא מעל הטבע, כי אנחנו לוקחים את הגוף הטבעי שנולד עם ערלה ועושים בו את מצוות ה' למול את הערלה. ברית המילה מסמלת לנו שהאדם יכול להתרומם מעל החומריות והטבע למדרגות רוחניות.
שאלה: זכר לחורבן בבניית בית: האם חובה להשאיר דווקא אמה על אמה על קיר ללא טיח או שניתן למשל להשאיר עמוד חשוף?
תשובה: ח תקנו אמה על אמה על הקיר במקום בו אדם יזכור.
שאלה: הדרכת תיירים נוצרים : האם ישנו איסור להדריך תיירים נוצרים? האם האיסור חל גם על נוצרים חילונים? האם האיסור חל גם על מקומות שאינם מקודשים להם? האם מותר לעבוד בחברה שלקוחותיה נוצרים דתיים או לא דתיים בתפקיד שאינו הדרכה אלא נהיגה או מזכירות וכיוצא בזה?
תשובה: מותר להדריך תיירים נוצרים בטיול בארץ, אבל אין להכנס לכנסיות, ותימנע מלהזכיר את שמו של אותו האיש ואת הקשרו לאתרי הארץ.
שאלה: עמילן חיטה המצוי במגבות נייר למטבח: האם יש בעיה בכך שיש עמילן חיטה במגבות נייר למטבח בפסח, האם מותר להשתמש בהם בפסח? האם יש צורך לחפש מגבות נייר למטבח כשרות לפסח? והאם יש דבר כזה בכלל ושל איזה חברות?
תשובה: אין להשתמש במגבות נייר אלו לצורך מאכלים.
שאלה: פטירת ספק ברכה ע"י ברכה על פת: ידוע לי כי אפשר לצאת מידי ספק ברכה על מאכל ע"י ברכה על פת. אם נכון הדבר, השאלה היא אם הפת לא הופכת לדבר הטפל למאכל? וידוע לי כי אין מברכים על הדבר הטפל למאכל החשוב.
תשובה: פת לעולם היא העיקר של הארוחה, אפילו אם אוכל מעט ממנה. ומסביר "ערוך השולחן" שזהו מפני חשיבותה.
שאלה: להביא אוכל או שתייה לאדם שלא יברך: בזמן האחרון היו לי כמה מקרים בהם נתבקשתי לתת אוכל ושתיה לאנשים חילוניים. 1. האם אסור לי להביא כוס מים לאדם שבא לתקן אצלי דברים, והרי כך נהוג, וזוהי דרך ארץ? 2. באירוע מסוים, ביקשו ממני למזוג לאנשים מבוגרים שתייה, ואנשים אלו אפילו אם אני אבקש מהם לברך, הם לא יסכימו. 3. אני משרת בגבעתי בחמ"ל, ואני צריך להביא אוכל לאדם שנמצא בחמ"ל, האם אני צריך לבקש שיברך?
תשובה: מפני דרכי מותר לך לתת לפניהם את האוכל, אף-על-פי שידוע לך שלא יברכו.
שאלה: להיות רבנים או מקצועות חופשיים?: בדור של היום חשוב שיהיו עו"ד, רופאים, אנשי צבא וכמובן רבנים. איך האדם ידע לאיזה כיוון ללכת, רבנות או אחר, כמו כן, במצב של היום אין בעיה גדולה לעבוד במקום חילוני, הרי איך בן תורה יכול לעבוד ובכך להיות בקשר עם נשים, מה עם שמירת העיניים, ובעיה נוספת בעבודה זה שמאוד קשה לקבוע עיתים לתורה. מה עושים?
תשובה: א. אדם צריך לעסוק בדבר המתאים לו לפי תכונותיו. מי שמתאים לו להיות מורה או רב יעסוק בהוראה או ברבנות. ומי שאין לו התכונות המתאימות לכך יעסוק במקצוע המתאים לו והכל לשם שמים. ואם אינו יודע להחליט מה מתאים לו יתיעץ אם רב ויועץ והוא יעזור לו לבחור את המקצוע המתאים לו. ב. אכן יש קושי לבן תורה לעבוד במקום מעורב. ועליו לנהוג בכללי הזהירות הדרושים על מנת לשמור על הצניעות ועל הקדושה. ומי שאין לו את הכוחות לנהוג בזהירות עליו להמנע מלעבוד במקום שיכול להביא אותו למכשול.
שאלה: בעיות בשירות לאומי: הרב כתב שבת שרוצה להתחתן מוקדם עדיף לה ללכת ללמוד במקום שירות לאומי. אך זה לא פשוט ללמוד ישר אחרי סיום הלימודים באולפנא וצריך תקופה של התחזקות. האם שנת מדרשה היא גם בזבוז של זמן לבת שרוצה להתחתן מוקדם? ומה כבוד הרב אומר על שילוב שירות לאומי עם מדרשה.? והאם כדאי לבת שהולכת לשירות לאומי לא לישון מחוץ לבית ולשרת קרוב? וכמו כן, האם מותר לשרת במקום חילוני?
תשובה: מי שרוצה להתחזק במדרשה אין זה בזבוז זמן. ועדיף לשלב לימודים עם מדרשה. אין לשרת שרות לאומי במקום שיש חשש לירידה רוחנית. עדיף לשרת קרוב לבית ולישון בבית.
שאלה: ללמוד במקום חילוני לימודים גבוהים: האם מותר לבחור או בחורה ללמוד באוניברסיטה חילונית (מטעמי צניעות)?
תשובה: זו בעיה, ורצוי שיהיה שם כמו שיש בבתי הספר כיתות נפרדות לבנים ולבנות. אבל לצערנו, כשם שמצוה לומר דבר הנשמע, כך מצוה שלא לומר דבר שאינו נשמע.
שאלה: לבוש חרדי : הרבה רבנים מהציבור שלנו לובשים בגדים כמו של חרדים- כובע, חליפה וכו. האם כך ראוי להתלבש, או ללבוש בגדים רגילים (כמו של חילונים) וללבוש כפה גדולה זה מספיק? נראה לי שלהתלבש כמו חילונים וכמו תרבות המערב ורק ללבוש כיפה, זה לא מתאים. האם זה נכון?
תשובה: ישנו איסור מהתורה "ובחוקותיהם לא תלכו", שאסור ללבוש בגדים של גויים. אבל איסור זה הוא רק בלבוש המיוחד להם מטעמי דת או חוק. כיום, אין איסור בלבישת מכנסים וחולצה משום הליכה בחוקות הגויים, מפני שכל אחד הולך איך שהוא רוצה, ללא קשר לדתו או לחוק במדינתו.
שאלה: חיבור פרשיות, למה דווקא את אלה?: ידוע לי שכמעט בכל שנה יש צורך בחיבור פרשיות ("ויקהל-פקודי", "תרומה - משפטים", "אחרי מות - קדושים", "מטות מסעי", וכו ). מחברים כדי שהעיבור יצא טוב. אבל למה דווקא את הפרשות האלה, למה למשל ש"בראשית" ו"נח" לא יתחברו?
תשובה: שתי סיבות לדבר: 1. השתדלו לחבר פרשיות קצרות. 2. יש קשר בתוכן הפרשיות.
שאלה: צביעת שיער לגבר: האם מותר לבחור בעל שיער שיבה שנמצא בשלב השידוכין, לצבוע את שיערו מחשש להירתעות בת הזוג?
תשובה: לכאורה יש בזה איסור תורה של "לא ילבש".
שאלה: דברי אשה בפני גברים: 1. האם מותר לאישה לברך את אחת משבע הברכות בסעודת שבע ברכות, האם יש הבדל בין החופה סעודת החתונה לבין שאר שבעת הימים? 2. האם מותר לאשה לומר דברי תורה בפני גברים (לדוגמא סעודת ברית), האם יש הבדל האם מדובר על שיעור קבוע או על שמחה משפחתית?
תשובה: אישה אינה יכולה לברך שבע ברכות. אישה יכולה לומר דברי תורה במסגרת משפחתית.
שאלה: היחס למאמרי ח : מה צריך להיות היחס למאמרי ח המוסיפים פרטים על סיפורי התורה, האם אלו אגדות עם מסר או גם שכך ממש היה, כך לדוגמא האם רבקה היתה בת 3 שהתחתנה עם יצחק, האם המבול לא ירד על ארץ ישראל, האם גובהו של משה היה 10 אמות?
תשובה: יש פעמים שח מתכוונים לומר שכך היה ויש פעמים שכוונתם לבטא רעיון ולאו דווקא לומר שכך היה. כך המהר"ל ניגש לאגדות ח.
שאלה: בין אדם לחבירו: ידוע שכל דבר שנעשה בעולמנו, נקבע מן השמים. לדוגמה אחד פגע באדם אחר, ובתגובה השני גידף את הראשון על מעשה הפגיעה. האם עשה מעשה נכון, הרי הראשון עשה דבר שצווה עליו מן השמים על כן האדם השני לא היה צריך לגדף את הראשון גם אם המעשה חמור?
תשובה: בשאלה הבאת שני עניינים שראוי להפריד ביניהם. כל דבר שקורה בעולמנו נקבע משמים אולם אין זה מסיר את האחריות מהאדם המבצע את הדבר. אם ניקח למשל רוצח, הוא יכול לטעון שאם הקב"ה לא רוצה הוא לא היה מצליח לרצוח ולכן אין הוא צריך לשאת בעונש אולם אין זו טענה נכונה. הקב"ה נתן לכל אדם בחירה חופשית לבחור ללכת בדרך הטוב ואדם שמחליט לעשות מעשה רע עליו לקחת אחריות על מעשיו ולא לומר הכל משמים. הדברים שאמרנו הם מצד העושה אבל מצד הנפגע יש לראות את הדברים בצורה אחרת. אדם הנפגע מחבירו (ואין בפגיעה זו הפסד ממוני שיכול להוציא מחבירו אלא עלבון, כמו שהבאת בשאלה) צריך לדעת שהקב"ה משגיח על העולם ואם מי שהוא פגע בו דבר זה הוא לטובתו כדי לכפר עליו או לתת לו שכר על עמידתו בנסיון. לכן אין לו לגדף את חבירו שהרי מגידוף זה לא יצא כל תועלת. כמובן, שבאופן טבעי אדם מרגיש פגוע ורק אנשים שמתנהגים בחסידות מצליחים שלא להרגיש כל פגיעה בהם, אבל גם מי שמרגיש פגוע ראוי לו שלא להחזיר לחבירו מנה אחת אפיים דבר שרק יגביר את המתח והאיבה ביניהם. אם הפוגע אינו אדם רע באופן רגיל יש חובה לדון אותו לכף זכות, שרק במקרה עקב לחצים או דברים דומים הוא פגע בך.
שאלה: כשרות מוצרים לפסח: האם במוצרים הבאים יש להקפיד שיהיה הכשר מיוחד לפסח: תה קפה דבש סוכר מלח בשר (קפוא) דגים (קפואים) השאלה היא גם לכתחילה דהינו כשיש לי בבית חבילה (סגורה) האם אני צריך לקנות חבילה חדשה. וכן בדיעבד כשנתקעתי בבית עם חבילה ללא הכשר אם אני צריך בחג ללכת לקנות.
תשובה: בעקרון חומרי גלם נקיים שאינם ממין דגן או קטניות אין בהם חשש חמץ. אך לפעמים יכולות להיות בעיות באריזה.
שאלה: שינוי משמעות בקריאת המגילה: האם יש שינוי משמעות כאשר השומע או משמיע לא שמו לב לשינוי במשמעות (או שלא היו מודעים אליו), לדוגמה: במגילת אסתר המילה "רצפת" נאמרת ללא דגש, וכאשר הקורא קורא אותה עם דגש משמעותה "גחלת". האם נצטרך להגיד לו לחזור? וכן מה הדין בדיעבד דהינו ששמו לב בסוף קריאת המגילה.
תשובה: אם יש שינוי ממשי במשמעות, הקורא צריך לחזור. אבל בדוגמא שהבאת נראה לומר שכולם מבינים שהמשמעות היא "רצפה" ולא "גחלת", ולכן אין הקורא צריך לחזור.
שאלה: השבת אבידה של כיפה: אני משרת בצה"ל בגבעתי בחמ"ל. כעת, מישהו מצא כיפה מאוד גדולה, שנראית די יקרה, מכיוון שהיא גדולה מאוד, ואולי אפילו עבודת יד, שזה מכפיל את הסכום. בכל אופן, הביאו אותה לחמ"ל, כי חשבו שהכיפה שלי, ואני רציתי לתלות פתק השבת אבידה, ולא יכולתי, כי איפה אני אתלה את זה? בשום מקום לא יתנו לי. בינתיים כבר עזבתי את הבסיס, מה אעשה עכשיו?
תשובה: בדין השבת אבידה צריך לברר האם יש סימנים בכיפה או לא, וכן האם הכיפה נמצאה סמוך לאבידתה או לאחר זמן רב (שאם היא נמצאה במצב שנראה שהיא נפלה לפני זמן קצר כגון שהיא נקייה וכו'), לכן יש לברר את הפרטים האלו, מה שאפשר, ואז לברר את הדין. באופן כללי אם לא ניתן להכריז ואתה נתחייבת בהשבת האבידה, אז יש שתי אפשרויות בהלכה, או שלהשאיר אצלך עד שיבוא אלייהו, או שניתן לשום את דמי החפץ ולרשום את דמיו וסימניו, ואז תוכל להשתמש בו עד שיימצא הבעלים ואז תתן לו את החפץ או את דמיו. בכבוד רב, הרב יוסף ללום.
שאלה: חלוקת טבק בשעת התפילה: בבית הכנסת שלי נהוג שמדי שבת יש אדם מבוגר שמחלק טבק להרחה למתפללים בין תפילת שחרית למוסף. האם יש בכך איסור?
תשובה: מותר רק בין גברא לגברא וכדו'.
שאלה: שמן קנולה בפסח: הרב פסק שניתן לכתחילה להשתמש בשמן קטניות בפסח. האם יש עניין להחמיר בנושא, כמו שמחמירים בדברים אחרים הקשורים לאוכל (חלק וכו ). או שניתן לכתחילה להשתמש בשמן זה?
תשובה: אפשר להשתמש בשמן קנולה לכתחילה.